**Salix reticulata** — від кустоў якія сцелюцца, з роду вярба (*Salix*) сямейства вярбовыя (*Salicaceae*).

Лісце і канцы галін ядуць алені, зімой яны ядуць галіны выкопваючы іх з-пад снегу.

Распаўсюджанне і экалогія
-------------------------

У прыродзе арэал віду ахоплівае паўднёвыя і паўночныя раёны Еўропы, Усходнюю Сібір, Далёкі Усход Расіі, паўночныя раёны Манголіі, практычна усю тэрыторыю Канады і Скалістыя горы у ЗША.

Расце па камяністых, шчабністых і лішайнікавых арктычных і альпійскіх тундрах.

Батанічнае апісанне
-------------------

|  |
| --- |
|  |
| Батанічная ілюстрацыя з кнігі К. А. М. Ліндмана «*Bilder ur Nordens Flora*», 1917—1926 |

Карлікавы, растапырана-галінасты хмызнячок з голымі, тоўстымі, чырванавата-бурымі галінамі, якія сцелюцца, часткай пад зямлёй, і укараняюцца, даўжынёй да 50-75 см.
Лісце яйкападобнае, эліптычна-круглявае або зваротна-яйкападобнае, даўжынёй 1,5-5 см, шырынёй 1-3,5 см, ля аснавання і наверсе закругленае або на канцы злёгку выемкавае, радзей ля аснавання клінавата-звужанае, цэльнакрайняе або зубчастае, шчыльнае, скурыстае; дарослае голае або знізу злёгку валасістае, маладое — шаўкавіста-валасістае, зверху цёмна-зялёнае, знізу шыза-белае, на хвосціках даўжынёй 0,3-1,5 см.

Шышкі пазнейшыя, на канчатковых галінках, пакрытых лісцікамі, тонка-цыліндрычныя, рыхла- або густакветкавыя, даўжынёй 1,5-3 см. Прыкветныя лускавінкі амаль круглявыя або зваротна-яйкападобныя, светла-бурыя, ружаватыя або жаўтлявыя, па спінцы голыя, па краі коратка-расніцавыя, даўжынёй да 1-1,5 см. Тычынкі ў ліку двух, свабодныя, у ніжняй частцы тонкаваласістыя, з фіялетавымі або жоўтымі пылавікамі. Завязь сядзячая або на вельмі кароткай ножцы, даўгавата-яйкападобная, злёгку пурпурная, кучарава-бела-валасістая, даўжынёй да 3-6 мм.

Класіфікацыя
------------

### Таксанамія

Від **Salix reticulata** уваходзіць у род Вярба (*Salix*) сямейства Вярбовыя (*Salicaceae*) парадку Вербакветныя (*Malpighiales*).

|  |  |  |  |
| --- | --- | --- | --- |
|   | яшчэ 36 сямействаў (згодна Сістэме APG II) |   | яшчэ больш 500 відаў |
|   |   |   |   |
|   | парадак **Вербакветныя** |   |   | род **Вярба** |   |   |
|   |   |   |   |   |   |   |
|   | аддзел **Кветкавыя, ці Пакрытанасенныя** |   |   | сямейства **Вярбовыя** |   |   | вид **Salix reticulata** |
|   |   |   |   |   |   |
|   | яшчэ 44 парадкі кветкавыях раслін (згодна Сістэме APG II) |   | яшчэ каля 57 родаў |   |
|   |   |   |

### Інфравідавыя таксоны

У межах віду вылучаюць некалькі падвідаў:

* Salix reticulata subsp. nivalis (Hook.) Á.Löve et al.

[syn.  Salix nivalis Hook. basionym]
[syn.  Salix saximontana Rydb.]
* Salix reticulata subsp. reticulata

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
3. ↑  Паводле сайта GRIN (гл. картку расліны).

Літаратура
----------

* Род 356. Ива — Salix L. // Флора СССР. В 30-ти томах / Главный редактор и редактор тома акад. В. Л. Комаров. — М.—Л.: Издательство Академии Наук СССР, 1936. — Т. V. — С. 32—33. — 762 + XXVI с. — 5 175 экз.

Спасылкі
--------

* Salix reticulata: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская |
| Таксанамія | EOL · GBIF · iNaturalist · IPNI · IRMNG · ITIS TSN · NCBI · POWO · Plantarium · The Plant List · Tropicos · WFO |
| Нарматыўны кантроль | Microsoft: 2779740109 |